rlitschk/wikidir huggingface dataset:
Robert Philip „Bobby“ Militello (* 25. März 1950 in Buffalo, New York) is en US-amerikaansch Jazz-Musiker (Altsaxophon, Tenorsaxophon, Klarinett un Flöte). Bobby Militello hett tonächst – beeinfloot vun de Film The Benny Goodman Story - Altsaxophon un Klarinett lernt, speel mit lokalen Bands in sien Heimatstadt Buffalo un gung van 1975 bit 1979 mit Maynard Fergusons Big Band up Tournee. 1980 speel he in Jazzclubs in Florida; dornah weer he freeschaffend Musiker, eerst van 1981 bit 1984 in Buffalo; denn weer he bit 1992 in Los Angeles tätig un speel dor in de Orchesters vun Don Menza, Bill Holman un Bob Florence. Militello nehm in disse Tiet ok mit Ferguson und Charlie Shoemake up; af 1983 speel he immer weer in de Bands vun Dave Brubeck un wark ok an völ Brubeck-Platteninspeelen mit. Dorneben hett he mit eegen Formationen arbeit un nehm ok eenig Alben ünner eegen Naam up; he is aber ansonsten vor allen in de Musikszene in Buffalo aktiv. De Kritiker Scott Yanow betekend in Allmusic Bobby Militello as utgetekend, aber ünnerbeweert Holtblaser. Alben unter eigenem Namen Bobby M Blow (Motown, 1983) Heart & Soul (Positive Music, 1993) Easy to Love (Positive Music, 1994) Alben mit Dave Brubeck
(5) Astraea (oorsprünglich (5) Asträa [1]) is en Asteroid (S-Typ) ut de Hööftgördel, de an’n 8. Dezember 1845 vun de düütsch Astronom Karl Ludwig Hencke in Driesen opdeckt wurrn is. Da weer dat eerste Opdecken nah 40 Johr, nahdem de letzte Asteroid opdeckt wurrn weer. De afsolute Helligkeit bedrocht 3,34. De Asteroid is nah Astraea, en Dochter vun Zeus un Göddin vun de Gerechtigkeit nömmt wurrn.
John Bunch (* 1. Dezember 1921 in Tipton, Indiana; † 30. März 2010 in Manhattan, New York) weer en US-amerikaansch Jazz-Pianist. Bunch is in Tipton, Indiana, en lütt Landgemeend, upwussen, studeer Klaveer bi George Johnson, en Jazz-Pianist. Mit 14 Johr speel he all mit Bands vun Utwussen in Zentraal-Indiana. In de Tweete Weltkrieg weer he bi dat Air Corps as Bomberpilot up en B17 Flying Fortress-Maschien insett. He un sien ut teihn Mann bestahnd Crew wurrn för Bombenangreep över Düütschland insett; sien Floogtüüch wurr in’ November 1944 afschaaten un John Bunch keem in düütsch Kriegsgefangenschap. Nah den Krieg wull he en Musikstudium upnemmen, wurr aber aflehnt. An de Indiana University hett he denn in’t Hööftfack Spraakwetenschapen studeert.. Anfang vun de 1950er hett he in Fabriken un as Versekerungsagent arbeit. 1956 gung he nah Los Angeles, wo he in de damalig Jazzszene Upnahm un Anerkennung funn. Bunch speel eerst bi Georgie Auld un Jimmy Rowles, de hüm later an Woody Herman wieder empfohlen hett. 1958 siedel John Bunch nah New York över, wo he bi Eddie Condon un in de Bop-Formation vun Maynard Ferguson 1958 un Urbie Green 1959 speel. He nehm in disse Tiet mit Ferguson up un speel mit
Sir Thomas Sean Connery (* 25. August 1930 in Edinburgh, Schottland; † 31. Oktober 2020 in Nassau, Bahamas) weer en britischen Schauspeler. Bekannt worrn is Connery in de 1960er Johren dör sien Rull as Superagent James Bond. In de 1970er Johren hett he sik denn ’n Naam as Charakterdorsteller maakt. In’t Johr 1989 is he vun’t People Magazine to’n Sexiest Man Alive un 1999 – in’t Öller vun 69 Johren – to’n Sexiest Man of the Century wählt worrn. He hett 2005 seggt, dat he sik nu to Roh setten wull. Connery is 1930 in Fountainbridge, Edinburgh as Söhn vun Joseph Connery un Euphemia Effie Maclean op de Welt kamen. Sien Vadder weer en kathoolschen Feernfohrer, de sien Wörteln in’n County Wexford in Irland harr. Sien Mudder weer prostestantisch un arbeit as Reinmakerfro. De Ümstännen to Huus weern eher arm, dorüm is Connery al fröh vun de School afgahn un hett as Melkmann bi de St. Cuthbert’s Co-operative Society arbeit, üm sien Familie finanziell to ünnerstütten. Ok as Baadmeester hett he sik wat dorto verdeent, bevör he mit 16 Johren sien Marinedeenst anpedden de. An sik harr Connery sik för söven Johren bi de Royal Navy in de Plicht begeven.
Furlaansch (Furlan) is ene Romaansche Spraak in de italieensche Alpen un 't aonliggen Rebeet. Furlaansch is keen Dialekt vaan 't Italieensche; de nächst verwandte Spraak is dat Rätoromaansche. Een vun de gröttste Unnerscheden vun't Furlaansch un anner rätoromaansche Formen is dat dat Furlaansch mier Wöör ut't Italieensche un dat Romansche, wat ok ene rätoromaansche Spraak is, mier Wöör ut't Hoochdüütsche hett. De Wikipedia op Furlaansch Ene Tietschrift op Furlaansch
Alec Dankworth (* 14. Mai 1960 in London) is en britisch Musiker (Kontrabass) un Komponist vun de Modern Jazz. Dankworth is in en musikalischen Familie upwussen: Sien Öllern sünd John Dankworth un Cleo Laine; de Singerin Jacqui Dankworth is sien Süster. Nah de Besök vun de Bedford School studeer he van 1978 bit 1980 an dat Berklee College of Music. Dornah weer he bit 1983 Liddmaat vun dat Cleo Laine/John Dankworth Quintett, mit de he up Gastspeelreisen in de USA, Europa un Australien weer. He hett mit Tommy Chase, de BBC Radio Big Band un Clark Tracey, mit de he twee Alben inspeelt hett, arbeit. Mit Nigel Kennedy hett he 1988 en Duoupnahm vun Duke Ellingtons Suite Black, Brown and Beige vörleggt un führ up en Tournee in Grootbritannien Die vier Jahreszeiten vun Antonio Vivaldi up. In dn 1980er Johren speel he ok mit Dick Morrissey, Spike Robinson, Jean Toussaint, Michael Garrick as ok Julian Joseph un hett en eegen Quintett upbaut. Mit Abdullah Ibrahim tour he 1993 dör Europa un Süüdafrika. Dornah gehör he to de Band vun Van Morrison. 1997 truck he nah New York City un spell mit dat Duke Ellington Orchestra. Siet 1998 weer he Liddmaat
„Gaarn“ wiest op düsse Siet. Dat Woort hett noch annere Bedüden: Kiek ook bi: Goorn (Mehrdüdig Begreep) ,Garn (Sleswig-Holsteen)|, Goorn (Textil). De Goorn hett sienen Naam al siet de germaansche Tiet. Dat Woort betekent dat umtüünte Stück Land dicht bi’t Huus, dat darum up Platt ok woll "Tuun" heet. De öllsten Goornplanten weern Peerbohnen oder Söögbohnen, Arfken, Röven, Wuddeln un Look. Dat sünd all Naams, de up germaansche Woortstämm trüchgaht. An de Aavtbööm seten domaals blots Holtappels un Holtbeeren, denn dat Vereddeln keem eerst mit de Römers över de Alpen. Domaals keem ok ene ganze Reeg van anner Aavtbööm in’n Noorden, de Plumen, de Abrikosen, de Karsbären un de Walnööt. Ok de Kohl, de Rettich un de Ziepel stelln sik bi us vör. Laterhen weern dat denn vör allen de Gootshööv un de Kloostergoorns, de ne’e un unbekannte Planten för de Huusgoorns levern. Ut de Middelmeerlänner kemen de Krüder Kööm, Fenkel, Dill un Petersillje. De röömsche Köök harr bi us al Thymian, Bohnenkruut un Majoraan inföhrt, un Pepermint, Melisse un Roosmarin kemen ok noch darto. Ene regelrechte Invasion geef dat in’n Huusgoorn in’t 16. Johrhunnert, as Amerika updeckt woorn weer un modige Seefohrers ok de annern Delen van de Welt
Gerald Joseph „Gerry“ Mulligan (* 6. April 1927 in New York; † 20. Januar 1996 in Darien (Connecticut)) weer en US–amerikaansch Jazzmusiker (Baritonsaxophon), Arrangeur un Komponist. Mulligan wurr in de New Yorker Stadtdeel Queens as jüngst vun veer Söhns boren, truck aber mit de Familie (de Vader weer Ingenieur) faken um. Enn’ vun de 1930er Johren hett he Klarinett un Tenorsaxophon in School-Orchesters lernt un speelt, dorneben speel he ok noch Klaveer. To dat Baritonsaxophon funn he eerst 1947 in New York, wo he 1946 hentrucken weer. 1943 speel he mit Charlie Parker un Dizzy Gillespie Tenorsaxophon, as de Philadelphia besöcht hebbt, wo Mulligan för de Band vun Elliot Lawrence an’t arrangeeren weer. He hett dornah 1944 anfangs för Tommy Tucker arrangeert, un weer af 1946 Liddmaat in de Band vun Gene Krupa (de he mit „Disc Jockey Jump“ to en kommerziellen Erfolg verhulpen hett), denn bi Claude Thornhill. He nehm tüschen 1948 un 1950 an eenig zentraal Upnahmen vun de New Yorker Cool Jazz deel (insbesünnere mit dat Capitol Orchestra vun Miles Davis, wo he ok för de Hälft vun de Stücken vun de Birth of the Cool-Upnahmen de Arrangements lefer), bleev aber en randstännig Musiker. Anerkennung funn he
De Amerikaanschen Jumferninseln (eng.: United States Virgin Islands) sünd en Inselgrupp vun de Lüttjen Antillen in de Karibische See un liggt in'n Osten vun Puerto Rico. Dor höört de dree Hööftinseln Saint Croix, Saint John un Saint Thomas to. Eerst 1996 is Water Island dor ok noch tokamen. Bovenhen gifft dat noch en ganze Reeg vun lüttjere Eilannen. De Eilannen höört to de Butenkuntreien vun de Vereenigten Staten, man sünd keen Deel vun de USA. De Inseln bestaht to'n groten Deel ut Steen, Anbarge un Barge mit bloß man minn platt Land. De hööchste Stäe is de Crown Mountain mit siene 474 m. Dat Klima höört to de Subtropen to. Dat gifft nich sunnerlich veel Water in de Luft un de Temperatuur is man matig vunwegen de ööstlichen Winnen. Över dat Johr hen verscheelt de Temperaturen sik nich veel. Regentied is vun Mai bit November. Man ok in annere Tieden kann dat pladdern. De Inseln liggt langs de Anegada Passage, wat en Seeweg na den Panamakanaal hen is. In de lesten Johre hett dat up de Eilannen swaare Störme geven, denn gifft dat ok noch Tieden, wo dat Land versoort oder översweemt. Ok Eerdbeven kaamt vör. Veel natüürlich Söötwater gifft
Spree betekent Spree, en Vageloort (Sturnus vulgaris), Spreen, Familie vun Vageloorden (Sturnidae), Spree, Stroom in Düütschland, de in de Havel münnt, Spree, Oort in de Gemeen Hähnichen in’n Landkreis Görlitz, Brannenborg, Spree, en 1890 boot Dampschipp von’n Noorddüütschen Lloyd ut de Strööm-Klass, Spree, Studentenbladd ut Berlin. Spree is de Familiennaam von Hans-Ulrich Spree († 2014), düütschen Journalist un Moderator, Lothar Spree (1942–2013), düütschen Speelbaas, Schriever un Produzent, Reinhard Spree (* 1941), düütschen Soziaal- un Weertschopshistoriker, Titus Spree (* 1966), düütschen Künstler. Kiek ok bi: Spray, Sprey. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Elmer Snowden (* 9. Oktober 1900 in Baltimore, Maryland; † 14. Mai 1973 in Philadelphia, Pennsylvania) weer en US-amerikaansch Banjospeler, Bandleader un Musikünnernehmer. He speel en swingenden Stil up sien Banjo, dat he as en Mandolien in Quinten stimmt harr. He is bekannt as de oorsprünglich Baas vun de Washingtonians, de nah en Striet mit Snowden sück Duke Ellington to’n nee Baas wählt hebbt. In de 1920er Johren hett he bit to fiev Bands ünner sien Naam managt. Count Basie, Jimmie Lunceford, Bubber Miley, "Tricky Sam" Nanton, Frankie Newton, Benny Carter, Rex Stewart, Roy Eldridge and Chick Webb hebbt dorbi in de Bands, de he managt hett, speelt. En mit Bessie Smith upnommen Schallplatt ut dat Johr 1925 weer de Höhepunkt vun sien Jazz-Karriere. In de fröh 1960er Johren nehm he mit Lonnie Johnson Langspeelplatten up un nehm 1967 an de Berliner Jazzdaag deel. Harlem Banjo (OJC, 1960) mit Cliff Jackson, Tommy Bryant, Jimmy Crawford En vun de thematisch Swoorpunkten dor weer de „Historie des Gitarrenspiels im Jazz“, wobi dat Banjo as Wegbereiter vun de Gitarr ansehn wurr; anner Deelnehmer weern Jim Hall, Sonny Sharrock un Buddy Guy. Elmer Snowden im The Red Hot Archive (engelsch)
Dizzy Gillespie (utspraken: gɪˈlɛspi; * 21. Oktober 1917 in Cheraw, South Carolina; † 6. Januar 1993 in Englewood, New Jersey; eegentlich John Birks Gillespie) weer en US-amerikanischer Jazzmusiker (Trompeter), Komponist, Singer, Arrangeur un Bandleader. Gillespie tellt neben Thelonious Monk un Charlie Parker to de Wegbereiter vun den Bebop. He keem as en bun de jüngeren vun teihn Kinner up de Welt un wurr vun sien Vader, en Bauarbeiter un lokal Amateur-Bandleader, in sien musikaalsch Entwicklung ünnerstütt un fördert. Mit veer Johren speel he Klaveer un hett denn noch autodidaktisch de Treckbasuun lernt. Bevör he twalf Johr old weer, steeg he den um up de Trompete. He kunn en Stipendium för dat Laurinburg Institute in North Carolina winnen, aber he hett de School bald weer verlaaten, um Vulltiet-Musiker to wurrn. In jung Johren speel he in tallriek Swing-Big Bands: 1935 wurr he in Philadelphia vn Frank Fairfax angehüert, de he aber ok kört dornah weer verlaaten hett. Mit de Band vun Teddy Hill hett her Europa bereist. Gillespie weer en Wannervagel un speel van 1939 bit 1941 bi Cab Calloway – de sien aventürlich Soli as „chinesische Musik“ betekent hett – ünner annern mit Chu Berry un Cozy Cole, bit he
Coleman Randolph Hawkins (* 21. November 1904 in St. Joseph, Missouri; † 19. Mai 1969 in New York) weer en US-amerikaansch Jazzmusiker (Tenorsaxophon un Klarinett). He gellt as „Vader“ vun dat Tenorsaxophonspeel un weer neben Lester Young een vun de eersten stilbildend Solisten up dat Instrument. In sien van 1922 bit 1969 düernd Karriere wurr he toletzt to de Mainstream Jazz toordnt, nehm aber immer weer Herutforderungen an un speel mit de jeweilig Avantgardisten vun hör Tiet. Sien Ökelnaams weern Hawk un Bean. Coleman Hawkins stamm ut en Middelschichtfamilie un wuss in’ Middelwesten vun de USA up. Sien Moder speel Klaveer un Örgel; mit veer Johren broch se den jungen Hawkins dorto, dat Klaveerspeel to lernen; mit söben Johr fung he an Cello to speelen un mit neegen Johr kreeg he en C-Melody-Saxophon. Sien eerste Uptreden harr he in dat Öller vun twalf Johr bi Schoolveranstaltungen in en Trio-Besetten mit Piano un Slagtüüch; dör disse Uptreden wurr he bald to en lokaal Berühmtheit. Sien Öllern hebbt hüm doruphenn to en wieder musikaalsch Utbilden nah Topeka (Kansas) schickt. Dor drop he up den Pianisten Jesse Stone un de sien Blue Serenaders un gehör de Band eenig Maanten an. Deren Musik weer
Rolf Recknagel (* 2. Februar 1918 in Steinbach-Hallenberg; † 5. April 2006 in Leipzig) weer en düütsch Literaturwetenschapler. He hett in Jena un Leipzig studeert. Siet 1954 weer he Dozent för utländisch Literatur vun de Gegenwart an de Fackschool för Bibliothekare in Leipzig. 1973 hett he sien Doktertitel kreegen. Recknagel wurr vör allen dordör bekannt, dat he up Grund vun stilitisch Verglieken rutfunnen hett, dat de Schriever B. Traven de sülvige is as de Münchner Schriever, Schauspeler un Räterevolutionär „Ret Marut“. Buterdem hett Recknagel ok noch Biografien to Jack London un Oskar Maria Graf verapenlicht. 1970 kreeg Recknagel den Heinrich-Heine-Pries vun dat Ministerium för Kultur vun de DDR. Recknagel in de Katalog vun de Deutsche Nationalbibliothek
Paul Desmond (* 25. November 1924 in San Francisco; † 30. Mai 1977 in New York City; eegentlich Paul Emil Breitenfeld) weer en US-amerikaansch Cool-Jazz-Saxophonist. Bekannt wurr he dör dat Dave Brubeck Quartet (he hett den gröttsten Hit Take Five verfaat), in de he siet de sein Grünnen in dat Johr 1951 bit 1967 speelt hett. He harr en klaren, lichten, flooten Klang, de völ vergevens versöcht hebbt, to kopeeren. He speel gern sanfte Balladen un af un an is he in verdröömt Soli afgleeden, harr aber immer en klore Linie. Dat Tosommenwarken vun sien licht un luftig Stil un Brubecks swoor, polytonaal Klaveerspeel droog völ to den Spood vun dat klassisch Dave Brubeck Quartet bi. Desmond hett ünner annern mit Gerry Mulligan un Jim Hall tosommenarbeidt. 1967, nahdem he bi Brubecks Quartett utscheeden weer, hett he eerstmal en Tiet lang pauseert, is aber later henn tietwies in Weddervereenigungen mit Brubeck, Mulligan, Hall, Ed Bickert un annern ok weer uptaucht. 1971 speel he en Wiehnachtskonzert mit dat Modern Jazz Quartet. Sien Fähigkeit to’n improviseerten Konterpart is villicht am besten up de twee Alben hörbar, de he mit Gerry Mulligan upnommen hett (Mulligan-Desmond Quartet und Two of a Mind). In dat
Arnold Clas Robert Thunberg (* 5. April 1893 in Helsinki; † 28. April 1973 ok dor) weer en finnisch Iesflinklöper. Thunberg fung eerst mit 18 Johren mit dat Iesflinkloopen an. In de Tiet van 1922 bit 132 weer he en vun de spoodriekste Löpers un wunn bi de I. Olympisch Winterspelen 1924 in Chamonix fiev Medaillen (3 x Gold, 1 x Sülver, 1 x Bronze) as ok de twee wiedere Goldmedaillen 1928 in St. Moritz. Doröver rut weer he fievmal Welt- un veermal Europameester. Noch in dat Öller van 42 Johren nehm he 1935 an de Iesflinkloop-Weltmeesterschapen in Oslo deel. He hett insgesamt veer Weltrekorde up, vun de de Besttiet över de aber selten loopen Distanz vun 1.000 m ut dat Johr 1930 eerst 25 Jahre later dör Jewgeni Grischin verbetert wurr. 1922 Europameester, WM-Dart (Mehrkamp) 1923 Weltmeester, Viez-Europameester (Mehrkamp) 1924 Olympisch Goldmedaillen (1.500 m, 5.000 m, Mehrkamp), olymp. Sülverrmedaille (10.000 m), olymp. Bronzemedaille (500 m), Viez-Europameester (Mehrkamp) 1925 Weltmeester (Mehrkamp) 1927 Viez-Welt- un Viez-Europamester (Mehrkamp) 1928 Olympisch Goldmedaillen (500 m, 1.500 m), Welt- un Europameester (Mehrkamp) 1929 Weltmeester, Viez-Europameester (Mehrkamp) 1931 Welt- un Europameester (Mehrkamp) 1932 Europameester Dorto weer he ok noch fiev mal finnisch Meester in’ Mehrkamp (1920,
De Öllersfreegaav is de Freegaav vun Filmen, Videospelen un Musik dör den Gesettgever. Se regelt, vun wovun Öller an un ünner welke Vörutsetten oder Oplagen Kinner un junge Lüüd Togang to disse Oort vun Medien hebben drööft, oder ok dat blots Utwassene Minschen dormit ümgahn künnt. De Instopen vun de Öllersfreegaav dör de FSK sünd dör den Jöögdmedienschuul-Staatsverdrag en sünnere Sennentieten bunnen: Programmen mit en Freegaav ahn Beschränken künnt to jede Dag- un Nachttiet wiest warrn. Programmen mit en Freegaav af 6 Johren künnt ok to jede Dag- un Nachttiet wiest warrn. Programmen mit en Freegaav af 12 Johren drööft eerst af avends Klock 8 wiest warrn. Programmen mit en Freegaav af 16 Johren drööft eerst af avends Klock 10 wiest warrn. Programmen mit en Freegaav af 18 Johren drööft eerst af avends Klock 11 wiest warrn. Wenn en Senner vun disse Vörgaven afwieken müch, mutt de en Utnahmandrag bi de Freewillige Sülvstkontroll Feernsehn (FSF) stellen. Dat kann denn passeeren, dat de Oplaag maakt warrt, sünnere Szenen ut dat Programm ruttosnieden. Wenn en System to’n Nawies vun’t Öller (Age Verification System, AVS) insett warrt, as to’n Bispeel bi eenige Pay-TV-Senners, künnt all FSK-proovten Programmen unafhangig vun de Öllersfreegaav to jede
Horst-Dieter Höttges (* 10. September 1943 in Mönchengladbach; † 22. Juni 2023) war en düütsch Footballspeler. Över sien Vereens in de Jöögd Blau-Weiß Dahl un Rheydter SV keem he 1960 to Borussia Mönchengladbach. Nah en Johr in de Regionalliga West (Saison 1963/64) bi Borussia Mönchengladbach hett Höttges van 1964 bit 1978 för Werder Bremen 420 Spiele in de Football-Bundsliga maakt . He hett in jeder Speeltiet för Werder mindst een Door schaaten. All tosommen hett he 55 Bundsliga-Doren schaaten, dorvan 39 dör Elfmeter un 5 Freestöötdoren as ok 13 Doren in‘ DFB-Pokal, dorvan 9 dör Elfmeter. He is de Feldspeler mit de meest Bundsligaspelen för Werder Bremen, överdrapen wurrd he blots vun den Doorhöder Dieter Burdenski. 1965 schaff de 1,76 m groot Höttges mit Werder Bremen de düütsch Meesterschap. 1966 keem he mit Bremen up den 4. Platz un 1968 wurr he Viezmeester. Dreemal hett he mit Bremen dat Halffinale in den DFB-Pokal (1972, 1973 un 1978) reckt. In de 1970er Johren wurr Höttges in‘ Vereen överweegend as Vörstopper, denn as Libero insett. Tüschen 1968 un 1978 speel Bremen blots in’t Middelfeld oder in de ünnere Regionen vun de Bundsliga. Groot Erfolge bleeven trotz Millioneninvestitschonen ut. De flapsige Spröök: „Solange
Robert „Bob“ Bates (* 1. September 1923 in Pocatello, Idaho; † 13. September 1981 in San Francisco) weer en US-amerikaansch Jazzbassist. He speel mit Dave Brubeck. Bob Bates is de Bröer vun de Bassist Norman Bates. He studeer klassischen Bass van 1944 bit 1948 un speel mit Sonny Dunham 1947 un bi Jack Fina van 1948 bit 1949. Am meesten in Erinnerung blieben deiht aber Bates’ Liddmaatschap in de fröhe Formationen vun Dave Brubeck van 1953 bit 1956. Nah sien Utstieg övernehm sien Bröer Norman sien Platz in de Brubeck-Band, de denn dör Eugene Wright ersett wurr. Sietdem weer Bob Bates nich mehr as Jazzmusiker tätig. Dave Brubeck: Brubeck Time (Columbia, 1954) Dave Brubeck: Jazz: Red, Hot And Cool (Columbia, 1954–55) Richard Cook, Brian Morton: The Penguin Guide to Jazz on CD, 6th Edition, London, Penguin, 2002 Bielefelder Katalog 1988 & 2002 Allmusic: Biografie
Jochen Nickel (* 10. April 1959 in Witten) is en düütschen Schauspeler. Nickel hett eerst in’n Stratenbo lehrt un dor ok sien Gesellen maakt. 1981 is he an’t Theater kamen un weer bit 1987 ünner dat Regeer vun Roland Reber Liddmaat vun de Theatergrupp Theaterpathologisches Institut in Hattingen un Lünen. In’t Feernsehn weer he dat eerste mol 1989 to sehn, as de Feernsehfilm-Reeg Rote Erde vun Klaus Emmerich wietergüng. Dorna harr he tallrieke Engagements bi naamhafte Speelbasen in Film un Feernsehn. Faken speelt he dorbi ruge Minschen, Ganoven oder markante Ruhrputt-Typen, man ok af un to Rullen, de mit’n Inslag na Kummedie anleggt sünd. He hett ok in en grote Reeg vun Kortfilmen mitspeelt. Nickel wohnt tosamen mit Sonja Kirchberger in en Penthouse op Mallorca. He hett en Dochter, de in Hamborg leevt. Jochen Nickel in de Internet Movie Database (engelsch) Literatur vun un över Jochen Nickel in de Düütschen Natschonalbökeree Indrag bi prisma-online Sien egen Websteed
De Titel vun dissen Artikel is nich op Platt. Oderwald is de hoochdüütsche Naam. Den plattdüütschen Naam weet wi nich genau. Wenn du em kennst, denn vertell uns dat man. Villicht is de plattdüütsche Naam desülve as de hoochdüütsche, villicht aver ok nich. De Oderwald is en bit 205 m hooch Höhentoog in Landkreis Wulfenbüttel in dat ööstlich Neddersassen (Düütschland). De stark bewald Oderwald befind sück wenig Kilometer westlich westlich vun de Grens to Sassen-Anhalt un en paar Kilometer ööstlich vun de Grootstadt Soltgitter in dat nöördlich Harzvörland. Dat licht tüschen Wulfenbüttel in’ Noorden un Schladen in’ Süüden insbesünner in dat Rebeet vun de Samtgemeend Oderwald, deren Naamsgever he is. Westlich liggt de Soltgitter-Höhentoog, nöördlich dat Fümmelser Holt, noordööstlich de Höhentüüg Asse un Elm, ööstlich de Ösel, süüdöstlich de Höhentoog Fallsteen un süüdlich de Harly-Wald, achter de sück de Harz erheevt. To de Sehenswürdigkeiten vun de Oderwald gehört dat Kulturdenkmal Schalksburg (ca. 160 m ü. NN), wo man Överreste vun Ringwallen finnen kann. Oderwald. Mehr Biller, Videos oder Audiodateien to’t Thema gifft dat bi Wikimedia Commons. Ringwälle im Oderwald
Norman Louis Bates (* 26. August 1927 in Pocatello, Idaho; † 29. Januar 2004) weer en US-amerikaansch Jazzbassist. He hett tosommen mit Dave Brubeck speelt. Norman Bates is de Bröer vun den Bassisten Bob Bates. He hett klassisch Bass studeert un speel anfangs bi Jimmy Dorsey 1945 un bi Carmen Cavallaro 1947. Am meesten blifft Norman Bates aber as Liddmaat in de fröh Formationen vun Dave Brubeck van 1948/49 in Erinnerung; later nehm he den Platz vun sien Bröer Bob in de Brubeck-Band in un speel van 1955 bit 1958 in de sien Band. Dornah harr he en eegen Trio in San Francisco. Neben Brubeck hett he ok Platten mit Wally Rose 1955 un Paul Desmond upnommen. Dave Brubeck: Reunion (Fantasy/OJC, 1957) Paul Desmond: Quintet - Quartet (Fantasy/OJC, 1956-57) Richard Cook & Morton, Brian: The Penguin Guide To Jazz on CD, 6th Edition, London, Penguin, 2002 Bielefelder Katalog 1988 & 2002 Normdaten: GND: 134937252 (OGND, AKS) | LCCN: no98091849 | VIAF: 34649118 | Wikipedia-Personensöök